На 24 ноември 2015 г. руски бомбардировач Су-24, участващ във военната интервенция на Русия в Сирия, е свален с ракета въздух-въздух от турски изтребител Ф-16 близо до сирийско-турската граница. Според Руското министерство на отбраната Су-24 е свален на височина 6000 м на 1 км от турската граница в сирийското въздушно пространство докато се връщал в авиобаза Хмеймим и паднал на 4 км от нея в района Байбурджак..